text: [{"text_idx": "#000003", "text": "H\u00f8vu\u00f0svenjarin gav m\u00e6r so loyvi at taka hann til viks og gera eina samr\u00f8\u00f0u vi\u00f0 hendan sera fryntliga sp\u00e6laran."}, {"text_idx": "#000004", "text": "Adu hevur fer\u00f0ast vi\u0301\u00f0a sum fo\u0301tbo\u0301ltssp\u00e6lari. Hann hevur sp\u00e6lt i\u0301 Camarca i\u0301 Spania, Young Boys i\u0301 Hollandi, Enfield Town i\u0301 Onglandi og Roslaire i\u0301 Belgia. Albert var eisini u\u0301ttikin til Ghanesiska landsli\u00f0i\u00f0, i\u00f0 skuldi sp\u00e6la vi\u00f0 OL, men hann var so o\u0301heppin at ver\u00f0a skaddur og ma\u0301tti ti\u0301 geva avbo\u00f0. Hesi eru \u00f8ll lond(burturs\u00e6\u00f0 fra\u0301 Ghana, i\u00f0 vit a\u0301\u00f0ur hava havt sp\u00e6larar fra\u0301), i\u00f0 vit vanliga ikki heinta sp\u00e6larar fra\u0301 og ti\u0301 var ta\u00f0 forvitnisligt at vita, hvussu TB var komi\u00f0 i\u0301 samband vi\u00f0 hann:"}, {"text_idx": "#000005", "text": "\u201cAgenturin hja\u0301 m\u00e6r kendi v\u00e6l venjararn hja\u0301 TB, Pa\u0301ll Gu\u00f0laugsson. A\u0301 tann ha\u0301tt komu vit i\u0301 samband vi\u00f0 hv\u00f8nn annan. Eg kendi sera li\u0301ti\u00f0 til F\u00f8royar a\u0301\u00f0renn, einans visti eg , at F\u00f8royar h\u00f8vdu tilkny\u0301ti til Danmark. I\u0301 telefonini greiddi Pa\u0301ll m\u00e6r fra\u0301 hvussu go\u0301\u00f0ar umst\u00f8\u00f0urnar vo\u0301ru vi\u00f0 Sto\u0301ra\u0301 og hvussu si\u00f0bundi\u00f0 felagi\u00f0 er. Ja hann greiddi m\u00e6r fra\u0301, at TB er eitt av heimsins elstu fo\u0301tbo\u0301ltsfel\u00f8gum og at s\u00f8gan fyllir o\u0301tru\u0301liga no\u0301gv hja\u0301 sp\u00e6larum og vi\u00f0haldsfo\u0301lki. Hann fortaldi m\u00e6r eisini, at TB sp\u00e6lir go\u0301\u00f0an a\u0301lopsfo\u0301tbo\u0301lt og ta\u00f0 er naka, i\u00f0 tiltalar m\u00e6r sum fo\u0301tbo\u0301ltssp\u00e6lari. Eg vil gjarna naka\u00f0 fram eftir v\u00f8llinum\u201d \u2013 sigur Adu."}, {"text_idx": "#000006", "text": "Nu\u0301 sp\u00e6lir TB sum kunnugt i\u0301 fyrstu deild, men naka\u00f0 heilt o\u0301tru\u0301ligt skal henda, um TB ikki er umbo\u00f0a\u00f0 i\u0301 bestu deildini aftur i\u0301 2015. Eg spurdi Adu, um hetta hev\u00f0i naka\u00f0 at siga, ta\u0301 hann to\u0301k st\u00f8\u00f0u til sa\u0301ttma\u0301latilbo\u00f0i\u00f0: \u201cJa, ta\u00f0 hev\u00f0i heilt avgj\u00f8rt naka\u00f0 at siga fyri meg. Eg vil fegin sp\u00e6la i\u0301 bestu deildini, har st\u00f8\u00f0i\u00f0 er h\u00f8gt og fer\u00f0in sto\u0301r \u2013 eg gle\u00f0i meg at sleppa at royna meg i\u0301 Effo-Deildini."}, {"text_idx": "#000007", "text": "Adu hevur skriva\u00f0 undir ein 1-a\u0301ra sa\u0301ttma\u0301la vi\u00f0 TB og eg spurdi hann, um ta\u00f0 var naka\u00f0 serstakt hann hev\u00f0i lagt merki til vi\u00f0 li\u00f0num, i\u00f0 hann n\u00e6sta a\u0301r skal umbo\u00f0a: \u201cEg havi lagt merki til at her eru no\u0301gvir ungir sp\u00e6larar og n\u00e6stan allir sum ein geva seg 100% undir venjing, ta\u00f0 da\u0301mar m\u00e6r sera v\u00e6l.\u201d"}, {"text_idx": "#000008", "text": "Hvar sp\u00e6lir tu\u0301 helst a\u0301 v\u00f8llinum? \u201cM\u00e6r da\u0301mar best at vera i\u0301 a\u0301lopinum, men eg kann bru\u0301kast a\u0301 fleiri pla\u0301ssum og haldi eg eisini, at ta\u00f0 hevur havt naka\u00f0 at siga fyri venjaran.\u201d"}, {"text_idx": "#000009", "text": "Eru ta\u00f0 nakrir sp\u00e6larir, i\u00f0 tu\u0301 serliga hevur lagt merki til, nu\u0301 tu\u0301 hevur vant nakrar fer\u00f0ir vi\u00f0 TB? \u201cEg eri sera imponera\u00f0ur av unga Stefan Radosavljevic. Hann hevur ein o\u0301tru\u0301liga go\u0301\u00f0an teknikk og er ta\u00f0 stuttligt at si\u0301ggja. Eisini havi eg lagt merki til Patrik Johannesen, i\u00f0 er ein sera go\u0301\u00f0ur sp\u00e6lari.\u201d"}, {"text_idx": "#000010", "text": "Hvat heldur tu\u0301 um umst\u00f8\u00f0urnar her vi\u00f0 Sto\u0301ra\u0301 og hvussu hevur tu\u0301 veri\u00f0 mo\u0301ttikin? \u201cEg eri sera v\u00e6l n\u00f8gdur vi\u00f0 umst\u00f8\u00f0urnar. Eg eri ikki so vanur vi\u00f0 grasli\u0301ki, havi veri\u00f0 a\u0301 n\u00f8krum v\u00f8llum, i\u00f0 ikki imponera\u00f0u, men ta\u0301 eg royndi hendan v\u00f8llin, so var ta\u00f0 ein fantastisk kensla \u2013 n\u00e6stan sum veruligt gras. Fo\u0301lk her eru sera vinarlig og hava tiki\u00f0 v\u00e6l i\u0301mo\u0301ti m\u00e6r og ikki minst venjarin og forma\u00f0urin hava veri\u00f0 m\u00e6r sera go\u0301\u00f0ir, si\u0301\u00f0an eg kom her.\u201d"}, {"text_idx": "#000011", "text": "Hvat er ti\u0301n ma\u0301lsetningur fyri a\u0301ri\u00f0, i\u00f0 tu\u0301 skal leika vi\u00f0 TB? \u201cEg vil ver\u00f0a vi\u00f0 til at betra li\u00f0i\u00f0, so at vit fa\u0301a eina go\u0301\u00f0a og spennandi landskapping i\u0301 2015.\u201d"}, {"text_idx": "#000012", "text": "Eg fekk so or\u00f0 a\u0301 h\u00f8vu\u00f0svenjara okkara, Pa\u0301ll Gu\u00f0laugsson.\nHvussu fanst tu\u0301 fram til hendan sp\u00e6laran? \u201cEg havi go\u0301\u00f0ar vinir uttanlands og gj\u00f8gnum ein av hesum, var\u00f0 eg gj\u00f8rdur var\u00f0ugur vi\u00f0 Adu. Eg sa\u0301 n\u00f8kur sjo\u0301nbandabrot av honum og hetta, saman vi\u00f0 go\u0301\u00f0a vi\u00f0m\u00e6linum fra\u0301 vinmanninum, gj\u00f8rdi at vit bjo\u0301\u00f0a\u00f0u honum heim at royndarvenja vi\u00f0 okkum\u201d."}, {"text_idx": "#000013", "text": "Hvat hevur Adu gj\u00f8rt fyri at sannf\u00f8ra tykkum um, at tit eiga at skriva undir ein sa\u0301ttma\u0301la vi\u00f0 hann? \u201cAdu kemur vi\u00f0 skjo\u0301tleika, hann hevur sera go\u0301\u00f0an teknikk, er kreativur og er annars ein sera go\u0301\u00f0ur sp\u00e6lari sum heild. Vit hava i\u0301 TB eina roterandi sp\u00e6laraskipan og har ho\u0301skar hann sera v\u00e6l inn. Hann hevur fingi\u00f0 go\u0301\u00f0an fo\u0301tbo\u0301ltsl\u00e6rdo\u0301m i\u0301 Spania og Hollandi.\u201d"}, {"text_idx": "#000016", "text": "Vit takka Adu og venjaranum fyri pra\u0301ti\u00f0 og ynskja teimum alt ta\u00f0 besta."}]